Dieter Voigt Aanbieder Profiel
Ek is gebore in Mosselbaai en die derde van vier broers. Die skool, sport, see en maats was die groot feeste in my lewe. Na skool het ek vir ŉ verdere 4 jaar B.Ed studeer om weer terug te gaan skool toe. My eerste en enigste pos was by Mikro in Kaapstad waar ek 5 baie gelukkige jare spandeer het. Dit is ook daar waar Pasella ŉ profiel storie met my gedoen het.
Ek het ook die Mnr SA titel gewen en een van die grootste voorregte van daardie jaar was om soveel inspirerende Suid-Afrikaners te ontmoet. Ek kon nog altyd vir ure na ander se stories luister en neem graag van hulle wyshede met my saam. ŉ Vriend het 'passie' eendag vir my verduidelik as iets wat jou hoendervleis gee. Ek geniet gereeld ŉ hoendervleisie op my arms as ek hoor van iemand wat die "odds" teen hom het en nog steeds bo uitkom. Ons het sulke diverse mense en kulture in ons land en daar is elke dag soveel helde wat opstaan en die wêreld ŉ beter plek maak. Ek floreer op daardie tipe inspirasie. Pasella gee my die geleentheid om duisende sulke mense te ontmoet, en ek sien uit daarna om nog miljoene van julle te leer ken!
Baie dankie dat julle elke week julle Televisies op SABC 2 sit. Ons kuier graag saam in julle sitkamers. Ek is baie opgewonde oor hierdie nuwe avontuur en sien daarna uit om dit saam met julle te ontdek.
Gesels verder met Dieter:
Facebook: Dieter Voigt Fans
Alle Blogs deur Dieter Voigt Lank laas gesels! Hallo Stellenbosch! Mandela Dag 16 Junie 2011 Komatipoort Opwindende tye! Terug by Pasella! Die jaar is op sy rug! Lawwe tyd! Dis somer! 2010 Swembroek modes Heerlik om gou hier by julle in te loer! Dankie! Hallo julle almal! Draai van die seisoen Oos-Kaap